Pillion

**Pillion** on vuoden 2025 rakkaus-mustahuumori-draamaelokuva. Elokuvan on käsikirjoittanut ja ohjannut Harry Lighton ja se perustuu Adam Mars-Jonesin vuoden 2020 romaaniin *Box Hill*. Elokuvassa on pääosassa Harry Melling arkana homoseksuaalimiehenä ja Alexander Skarsgård arvoituksellisena moottoripyöräilijänä hahmojen ajautuessa BDSM-suhteeseen.

Elokuva sai ensi-iltansa vuoden 2025 Cannesin elokuvajuhlilla Un certain regard -osiossa jossa se sai osion "Paras näytteleminen" -palkinnon ja Palm Dog -palkinnon. Elokuvan julkaisi Yhdistyneessä kuningaskunnassa 28. marraskuuta 2025 Warner Bros. Pictures ja Picturehouse Entertainment. Se sai kiitosta kriitikoilta ja erityskiitosta Lightonin ohjaus- ja käsikirjoitustyöstä, kuten myös Mellingin ja Skarsgårdin näyttelijäntyöstä.

British Independent Film Awards -elokuvajuhlilla elokuva sai kymmenen ehdokkuutta joista se voitti neljä, mukaanlukien paras brittiläinen independent-elokuva -palkinnon. Se oli ehdolla kategorioihin paras sovitettu kuvaus, esimerkillinen brittiläinen elokuva, esimerkillinen brittiläisen käsikirjoittajan, ohjaajan tai tuottajan esikoistyö (Lightonille) BAFTA-elokuvajuhlilla. Lighton voitti myös parhaan sovitetun kuvauksen palkinnon Gotham Independent Film Awards -elokuvajuhlilla.

## Juoni
Colin, introvertti homoseksuaali mies joka asuu vanhempiensa luona Bromleyssä, Lontoossa on ammatiltaan pysäköinninvalvoja ja harrastaa kuorolaulua pubeissa. Eräänä iltana pubissa hän tapaa Rayn, paikallisen moottoripyöräkerhon komean jäsenen. Colin ja Ray tapaavat joulupäivänä sivukujalla jolloin Colin nuolee Rayn saappaita ja ottaa häneltä suihin.

Myöhemmin Ray kutsuu Colinin tekstiviestillä kotiinsa jossa heille syntyy BDSM-suhde jossa Ray toimii isäntänä ja Colin orjana. Colin hoitaa Rayn taloutta käymällä kaupassa, siivoamalla ja laittamalla ruokaa. Ray ei anna Colinin edes nukkua sängyssä vaan Colin nukkuu makuuhuoneen lattialla.

Colinin syntymäpäivänä Ray kutsuu hänet mukaansa homoseksuaalin moottoripyöräkerhon tapaamiselle ja ajelulle, jossa Colin tapaa muita homoseksuaalisia miehiä ja nauttii tapahtumasta. Colin pyytää Raytä vanhempiensa kotiin tapaamaan heitä, mistä Ray samantien kieltäytyy. Colin kuitenkin vetoaa siihen että hänen äitinsä on kuolemansairas ja Ray lopulta suostuu. Colinin vanhempien kotona Colinin äiti tuskastuu siihen miten arvoituksellinen Ray on ja heidän välilleen kehkeytyy riita. Tämän jälkeen Ray ja Colin poistuvat Colinin vanhempien luota.

Myöhemmin Colinin äiti kuolee. Colin osallistuu hautajaisiin jossa hänen isänsä pitää puheen. Colin palaa Rayn luokse mutta saa hermoromahduksen kesken ruoanlaiton jolloin ruoka menee pilalle. Ray päättää tilata heille pizzaa sen sijaan. Ray antaa Colinin ensimmäistä kertaa nukkua sängyssä. Myöhemmin Colin kysyy saako hän nukkua Rayn kanssa sängyssä uudestaan ja saada vapaapäivän orjan asemastaan, mistä Ray samantien kieltäytyy. Heidän välilleen syntyy riita, jonka seurauksena Colin varastaa Rayn moottoripyörän keskellä yötä.

Seuraavana aamuna Colin palaa Rayn kotiin ja yllättyy täysin huomatessaan että Ray on suostunut vapaapäivään. He käyvät elokuvissa josta heidät heitetään ulos Colinin hierottua Rayn penistä. Ray ja Colin käyvät syömässä thai-ravintolassa ja menevät puistoon jossa he suutelevat ensimmäisen kerran.

Seuraavana aamuna Colin yrittää palata Rayn kotiin mutta huomaa että Ray on kadonnut jäljettömiin. Colin pyytää isäänsä apuun etsimään Raytä mutta he eivät silti löydä Raytä mistään. Colin tulee tulokseen että Ray on jättänyt hänet joten hän palaa asumaan isänsä luokse ja laatii treffi-ilmoituksen jossa hän etsii itselleen uutta isäntää. Ilmoitukseen vastaa mies nimeltä Darren ja he tapaavat jalkapallokentällä.

## Näyttelijät
* Harry Melling: Colin
* Alexander Skarsgård: Ray
* Douglas Hodge: Pete, Colinin isä
* Lesley Sharp: Peggy, Colinin äiti
* Jake Shears: Kevin
* Mat Hill: Steve
* Paul Tallis: moottoripyöräilijä
* Miha Kavcic: moottoripyöräilijä
* Ian Wilson: moottoripyöräilijä
* Ross McRae: moottoripyöräilijä
* Kevin Bazeley: moottoripyöräilijä
* Ben Hodgetts: moottoripyöräilijä
* Billy King: moottoripyöräilijä
* Mike Jones: moottoripyöräilijä
* Jack Genevois: moottoripyöräilijä
* Nick Figgis: Don
* Zoe Engenrer: Donin vaimo
* Jake Sharp: Chigs
* Jacob Carter: Roy-sekku
* Cristina Carty: kolleega
* Zamir Mesiti: elokuvateatterin paikannäyttäjä
* Rosie Sheehy: Megan
* Miranda Bell: vanhus
* Monica Purcell: vanhus
* Anthony Welsh: Darren
* Maggie: Rosie, Rayn rottweiler

## Lähteet

## Aiheesta muualla
* *[https://www.imdb.com/title/tt32321317/ Pillion]* Internet Movie Database -sivustolla
* *[https://www.rottentomatoes.com/m/pillion Pillion]* Rotten Tomatoes -sivustolla